تۆرکیه عراقداکی موصول باش کونسوللوغونا ائدیله‌ن سالدیرینی قینایاراق، سوروملولارین تئز بیر زاماندا عدالت اؤنونه چیخاریلماسی لازیم اولدوغونو آچیقلادی.
خاریجی ایشلر باخانلیغیندان وئریله‌ن یازیلی آچیقلامادا،
"۲۷ جولای سحر ساعاتلاریندا موصول‌داکی باش کونسوللوغوموزا سالدیری ائدیلدی. جان ایتکیسی اولمایان بو سالدیرینی شدتله قیناییر و سوروملولارین ان قیسا زاماندا عدالت اؤنونه چیخاریلماسینی گؤزله‌ییریک. عراق مقاملارینی دیپلوماتیک و کونسوللوق نماینده‌لیکلرینی قوروما سوروملولوقلارینی یئرینه یئتیرمه‌یه دعوت ائدیریک" دئییلدی.
سالدیرینین بیرلشمیش میللتلر تشکیلاتی گۆونلیک شوراسینین توپلانتیسی سیراسیندا باش وئرمه‌سینین قورخونج و دوشوندوروجو اولدوغو بیلدیریلن آچیقلامادا،
"اؤلکه‌میزین حاقسیز یئره اتهام ائدیلرک هدف گؤستریلدیگی بیر دؤنمده، عراق مقاملارینین چاغریسی ایله تشکیل ائدیلن امنیت شوراسی توپلانتیسی زامانی بو سالدیرینین باش وئرمه‌سی ده قورخونج و دوشوندوروجودور. بو وسیله ایله عراق مقاملارینا تروریزمله موباریزه‌یه متمرکز اولمالاری و تورپاقلاری اۆزریندن قونشو اؤلکه‌لره و دیپلوماتیک نماینده‌لیکلره تهلوکه یارادان ترور وارلیقلارینا سون قویمالاری چاغریمیزی بیر داها یئنه‌له‌ییریک" ایفاده‌‌لرینه یئر وئریلدی.
